Diari Oficial de la Generalitat Valenciana


Sumari del DOGV 7930, del 02-12-2016 (2016/8873)

Notificació de la sentència dictada en el judici verbal número 1594/2015.
-------------------------------------------------------------------------

### Dades del document

Número de DOGV
:   7930

Data del DOGV
:   02-12-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/8873


Organisme emissor
:   Jutjat de Primera Instància Número 3 d'Alacant

Tipus de document
:   Edicte

Notificació de la sentència dictada en el judici verbal número 1594/2015. [2016/8873]  
Judici verbal (250.2) - 001594/2015  
En aquest procediment de judici verbal, seguit a instàncies de José Oleaque Escudero contra Benabdi Abdenour, s'ha dictat la sentència que, literalment, és com segueix:  
«Sentència número 122/2016  
Alacant, 13 de setembre de 2016  
  
Isabel Mingot Santapau, jutgessa del Jutjat de Primera Instància número 3 d'Alacant i partit, he vist les actuacions a què es fa referència, seguides amb el número 1594/2015, en què ha sigut part demandant José Oleaque Escudero, que compareix representat pel procurador el senyor De la Cruz Lledó i assistit pel lletrat el senyor Ortiz Jover, i, com a part demandada, Benabdi Abdenour, declarat en rebel·lia processal atés que no ha comparegut en actuacions, malgrat estar citat degudament; en nom del rei es dicta aquesta resolució, fonamentada en els següents:  
[?]  
  
Dispositiva  
Primer. Estime de forma íntegra la demanda interposada per José Oleaque Escudero, que compareix representat pel procurador el senyor De la Cruz Lledó, i, com a part demandada, Benabdi Abdenour, i condemne la part demandada, Benabdi Abdenour, declarat en rebel·lia processal, perquè sota la supervisió d'un arquitecte tècnic realitze les reparacions que siguen necessàries a les instal·lacions de l'habitatge del demandat, de conformitat amb el que ha indicat el perit en l'informe pericial aportat com a document número 5; i, una vegada realitzades les anteriors reparacions de l'origen, que es reparen els danys ocasionats a l'habitatge de l'actora fins a aqueix moment.  
Segon. S'imposen les costes a la part demandada.  
Expediu-ne un testimoniatge i uniu-lo a les actuacions i incloeu-ne l'original en el llibre de sentències.  
Notifiqueu aquesta resolució a les parts que hi han comparegut dins del termini dels cinc dies següents al de la data d'aquesta resolució i feu-los saber que és ferma, i que, en contra, no s'hi pot interposar recurs d'apel·lació, atés que s'ha dictat en judici verbal i que és un procés de quantia inferior a 3.000 euros (art. 455.1 LEC).  
Igualment, es fa saber a les parts que, per a la interposició del recurs d'apel·lació esmentat abans, cal a més a més la consignació en el compte d'aquest jutjat del dipòsit previst en la disposició addicional 15a de la Llei orgànica del poder judicial, en la redacció que en fa la Llei orgànica 1/2009, de 3 de novembre, apartat 3, lletra b), en la quantia de 50 euros; així com la liquidació de la taxa que pertoque per l'aplicació de la Llei 10/2012, de 20 de novembre, per la qual es regulen determinades taxes en l'àmbit de l'Administració de justícia i de l'Institut Nacional de Toxicologia i Ciències Forenses (BOE 280, 21.11.2012).  
Aquesta és la meua sentència, que pronuncie, mane i firme, Isabel Mingot Santapau, jutgessa del Jutjat de Primera Instància número 3 d'Alacant i partit.»  
I atés que el demandat, Benabdi Abdenour, es troba en parador desconegut, expedisc aquest edicte a fi que li valga de notificació de forma deguda.  
  
Alacant, 14 d'octubre de 2016.- El lletrat de l'Administració de justícia: Joaquín Cara del Rosal.